Nafarroako Parlamentuko Mahaiak, 2020ko urriaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Pedro José González Felipe jaunak aurkezturiko galdera, 2020-2021 ikasturteko lehen hiru asteetan konfinatutako ikasleei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko urriaren 5ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Pedro González Felipe jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

• Nafarroako ikastetxeetan zenbat ikasle konfinatu dira, guztira, 2020-2021 ikasturtearen lehendabiziko hiru asteetan (irailaren 25era bitarte) Derrigorrezko Bigarren Hezkuntzan, Batxilergoan eta Lanbide Heziketan? Eman datuak sarearen, ikastetxearen, etaparen eta mailaren arabera bereizirik.

Iruñean, 2020ko irailaren 25ean

Foru parlamentaria: Pedro González Felipe